Plougonveur

Douaroniezh 
 Emañ Plougonveur zo war lez kornôk al Leger, a red war-zu Gurunuhel ha Benac'h.
 Gwazh Dour Trobreudeur a ya d'al Leger.
 Gwazh Kol a ya d'ar wazh Lan Skalon, ha goude se d'ar Gwig.
 An hent meur roman eus Karaez-Vorgium da bPlougouskant a dreuz ar gumumm eus Kroaz-Kermen / Kroaz ar Barzig (tu Kallag) da Gergalaon (tu Gurunuhel)

 Kumunioù amezek : Ar Chapel-Nevez; Logivi-Plougraz; Lokenvel; Benac'h; Louergad; Gurunhuel; Pont-Melvez; Bulat-Pestivien; Kallag.
 Dezougen 

 War al linenn hent-houarn Karaez Gwengamp emañ Plougonveur.
 Anv 
 Bernard Tanguy : Eccl. de Ploegom(er), c. 1330; Ploegonv(er), fin XIVvet; Ploegonmeur, 1427; Ploegommer, 1455; Ploegonmeur, 1481; Ploegomeur, 1585; Plouegonveur, XVIvet;Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. Ar Men. 1992.
 Diwar un anv den : Conmor < *Cuno-Maros. Heñvel diouzh ar sant kembraek Cynmur, un elel sant Thelio; hag heñvel diouzh Conomor, kont ar Poc'her.
 Erwan Vallerie : Ploegommet, 1450; Plouegonveur, 1516; Plogonuiur, 1630; Plogonmur, 1654Erwan Vallerie : Traité de toponymie historique de la Bretagne. (3 volumes). Embannadurioù An Here. 1995.
 Ardamezioù 
 80px  Divrannet : ouzh 1 brizhet etre aour ha gul, hag a zo familh Kergorlai (siell 1312) ; ouzh 2 en gul e groaz aour divouedet, hag a zo Bilzig ().
 Istor 
 Dispac'h gall 
 6 Mae 1796 : taget eo ar gumun gant chouanted Koad an Noz. An dileuriad "broadel" a zo lazhet.
 9 C'hwevrer 1800 : distrujet eo pellskriver Keresperzh gant ar chouanted.

 14 a viz Du 1849 : digemeret eo labourioù bet graet en iliz Sant-Pêr.
 5 Ebrel 1862 : kumun nevez Ar Chapel-Nevez a zo distaget diouzh Plougonveur.
 28 Meurzh 1879: ul lodenn eus tour iliz Sant-Pêr a zo torret gant ar c'hurun .

 Brezel-bed kentañ  
 102 waz a gollas o buhez abalamour d'ar brezel hervez monumant ar re varv, da lavaret eo 3,85% ag ar boblañs hervez an niveradeg bet graet e 1911Monumant ar re varv - Memorial Genweb; lazhet e voe tri anezhe e Belgia, d’an 22 a viz Eost 1914, unan en Ham-sur-Sambre, soudard e oa en 48vet Rujumant Troadegiezh Fichenn hiniennel - Memorial Genweb,  unan e Maissin, soudard e oa en 19vet Rujumant TroadegiezhFichenn hiniennel - Memorial Genweb, hag  unan e Le Roux, kanolier e oa en 10vet RACFichenn hiniennel - Memorial Genweb; d’an 22 a viz Ebrel 1915 ez eas diwar wel e Boezinge e Flandrez Belgia daou vilour eus an 73vet Rujumant Troadegiezh Tiriadel, ur c'horporalFichenn hiniennel - Memorial Genweb hag ur soudardFichenn hiniennel - Memorial Genweb, ha lazhet e voe unan all, soudard e oa en 73vet Rujumant Troadegiezh Tiriadel ibezFichenn hiniennel - Memorial Genweb.

 Eil Brezel-bed 
 Kemeret e voe war-dro 10 000 Lur en ti-post, gant tud ar Rezistañs moarvat, d’an 3 a viz C’hwevrer 1944, hervez danevell sizhuniek Titouroù Hollek Sant-BriegÉric Rondel, En attendant le Débarquement en Bretagne du 15 août 1943 au 6 juin 1944, pajenn 116, Dastumadenn Guerres et Conflits, Embannadurioù Astoure, Pleherel, 2011.
 16 Gouere 1944 : seizh brogarour a zo lakaet d'ar marv e Garzonval, e-kichen an hent-houarn : Jean-Louis Corbel, Pierre Maillard, François Le Berre, François-Louis Le Berre, Pierre Sécardin, Marcel Sanguy, Albert Torquéau.
 4 Eost 1944 : devet eo ar skol gant gant an Alamanted, kent mont kuit.
 Mervel a reas pemzek den eus ar gumun abalamour d'ar brezel.
 Brezelioù didrevadennañ 
 Brezel Aljeria 
 Mervel a reas ur soudard eus ar gumun d’an 1 a viz Eost 1959Fichenn hiniennel - Memorial Genweb.
 Monumantoù ha traoù heverk 
 Presbital kozh (aet da dTi Kêr).

 Iliz katolik "Sant Pêr".

 Chapel "Sant Tual".
 Kastell Kludon.
 Maner Kergaer.

 Monumant ar re varv e Leurgêr an Iliz.
 Monumant ar Rezistanted bet lazhet gant an Alamaned d’ar 16 a viz Gouhere 1944, e Garzonval, luc’hskeudennMemorial Genweb.
 Menez Keresperzh.

 Emdroadur ar boblañs 
Emdroadur poblañs Plougonveur abaoe 1793

 Melestradurezh 
 Tud 
Tud ganet eno
 Jean-François Huon, ganet an 21 Mezheven 1821, alvokad e Gwengamp, kuzulier jeneral, dilennet kannad Gwengamp ar 27 Eost 1827; adembannet ar 14 Gouere 1878. Aet da Anaon e Paris ar 18 Mezheven 1879.
 Erwan Kerou, er kêriadenn Lezkastell ar 27 Mezheven 1873 (pe un nebeut kent), skrivagner brezhoneg.
 Annie Le Houérou, ganet eno d'an 30 a viz Meurzh 1960, kannadez e Bodadenn Vroadel Pariz.
Tud marvet eno
 Erwan Kerou, e 1956, skrivagner brezhoneg.
 Ardamezeg ar familhoù 
kreizenn|sans_cadre|80pxBilsig

Aotrounez ar C'hleuzdon ː 

En gul, e groaz divouedet en aour80pxKeranflec'h

Aotrounez Treuzvern

En argant e greskenn leinet gant ur rozenn hag heuliet gant teir c'hregilhenn , an holl en gul80pxKergorlai

Brizhet etre aour ha gul

 Skridoù. Barzhonegoù 
 Kanaouenn Markiz ar C'hleand ha Jannet Riou (ur bennadenn e vo roet hepdale)
 Levroniezh 
 Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor 1990
 Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
 Erwan Vallerie : Diazezoù studi istorel an anvioù-parrez. Corpus. An Here. 1995
 Michel Froger & Michel Pressensé : Armorial des communes des Côtes d'Armor & Ille-et-Vilaine. 2008
 Kumunn Plougonveur : Plougonver. L'Argoat au naturel. (hep deiziadadur. Goude 2010 ?. Jean Piolot, maer)
 Liammoù diavaez 

 Plougonveur war lec'hienn Geobreizh
 Notennoù ha daveoù 

__INDEX__

Rummad:Kumunioù Aodoù-an-Arvor
Rummad:Kumunioù Treger
Rummad:Argant tapet e tiez-post Aodoù-an-Hanternoz gant tud eus ar Rezistañs